Sagsnummer 23/260

Furesø Kommune

Center for By og Miljø

Mail til bme@furesoe.dk

**Hermed DN Furesøs høringssvar vedrørende Revideret kort til plejeplan for Sydlejren. Sagsnummer 23/260**

Danmarks Naturfredningsforening Furesø afdeling har følgende bemærkninger til det reviderede kort og den medfølgende tekst:

Vi er enige i indholdet i afsnittet ”Den optimale pleje”. Afsnittet fremhæver, at store sammenhængende naturområder er optimalt for at fremme biodiversiteten. Det bedste resultat opnås med græssende kreaturer og heste, hvorimod afgræsning med får kun har en mindre effekt på biodiversiteten. Planlægningen bør naturligvis stile mod det optimale.

Kortet.

Det er logisk og i overensstemmelse med ovenstående, at kortet er forsynet med et piktogram med kvæg, og ikke får.

Foldene bør være så store som muligt. Vi er enige i, at man på sigt bør lave en stor sammenhængende fold med passagemuligheder. Det bør desuden undersøges, om grundejerforeningens areal syd for Orangerierne kan inddrages i foldene.

Området gennemskæres af stier, hvor kontakt med publikum er uundgåelig. For at sikre at publikum kun er i kontakt med dyrene i en kortere periode, kan foldene indrettes med en smal forbindelse mellem de enkelte afdelinger.

Det nord/vestlige areal ved Hangarhusene er desværre udtaget af det afgræssede område. Der kommer således til at mangle et afsnit om plejen af dette område. Der bør tages stilling til spørgsmålet om slåning/afbrænding. Vintergræsning i en kortere periode kunne også overvejes.

Med venlig hilsen

Carsten Juel

DN Furesø